open-index/open-wikipedia-markdown huggingface dataset:
Moand

E **moand** is e tydêenheid die ôorsprounkelik gebaseerd was op d' omlooptyd van de moane. In de gregorioansche kalender die nu gebruukt wordt en in andere kalendersystèmes die ip 't zunnejoar gebaseerd zyn, is de lengte van de moand zodoanig dat er 12 moandn in e joar goan. 
## Historie
De woordn *moane* en *moand* zyn etymologisch verwant. Oorsprounkelik was e moand gin twoalfde van e zunnejoar moar e dêel van e moanejoar.

## Moandn in 't westers joar
't Westers joar bestoat uut de volgnde moandn:

## Ezelsbruggetje
Ofbeeldienge:Month - Knuckles (nl).svg
Der bestoat een ezelsbruggetje vo 't antal doagn van iedere kalendermoand t'onthoudn.

O je van je twi handn e vuuste makt, stelln de knokkels en doaln doa tusschn de moandn vôorn. Moandn die by e knokkel passn, hen 31 doagn; by de doaln passn moandn met 30 doagn, uutgezounderd februoari met 28 doagn en vor e schrikkeljoar 29.
Albanië

**Albanië** (Albanees: *Shqipëria* of *Shqipnia*), officieel de **Republiek Albanië** (*Republika e Shqipërisë* [ɾɛpuˈblika ɛ ʃcipəˈɾiːs]), is e land in Zuud-Ôost-Europa ip de Balkan met e kust an d'Adrioatische Zêe en d'Ionische Zêe. 't Grenst an Montenegro in 't nôordwestn, Kosovo in 't nôordôostn, Noord-Macedonië in 't ôostn en Grieknland in 't zuudn en 't  zuudôostn.  't  Ligt minder of 72&nbsp;km van Italië over de Stroate van Otranto, die d'Adriatische Zêe verbiendt met d'Ionische Zêe.

D' hoofdstad en grotste stad van Albanië is Tirana. Andere grôte steedn zyn Durrës, Vlorë, Elbasan, Shkodër en Korçë. 
thumb|left|Koarte van Albanië

## Beziensweirdigheedn
UNESCO weirelderfgoed:
*Butrint, en Oude Grieksche stad en archeologische viendplekke in t uuterste zuudn van Albanië.
* Historische centra van Gjirokastër en Berat.

Ofbeeldienge: Butrint, Albania.jpg|Butrint
Ofbeeldienge:Gjiro1.jpg|Gjirokastër
Ofbeeldienge: Berat.jpg|Berat
Marjorie Estiano

thumb|<center>Marjorie Estiano
**Marjorie Dias de Oliveira** (Curitiba, 8 moarte 1982) is een Brazilioansche actrice en zangeresse.

## Television
* 2003: *Malhação* ... *Fabiana*
* 2004: *Malhação* ... *Natasha Ferreira*
* 2006: *Páginas da Vida* ... *Marina Andrade Rangel* 
* 2006: *Sob Nova Direção* ... *Nely Li* 
* 2007: *Duas Caras* ... *Maria Paula Fonseca do Nascimento*
* 2009: *Caminho das Índias* ... *Tônia (Antônia Cavinato)* 
* 2010: *S.O.S. Emergência* ... *Flávia Menezes*
* 2011: *Amor em Quatro Atos* ... *Letícia*
* 2011: *Malu de Bicicleta* ... *Sueli*
* 2011: *Cine Conhecimento* ... -
* 2011: *A Vida da Gente* ... *Manuela Fonseca*
* 2012: *Lado a Lado* ... *Laura Assunção*
* 2013: *O Tempo e o Vento* ... *Bibiana*

## Filmografie
* 2011: *Malu de Bicicleta* ... *Sueli*
* 2011: *Apneia*
* 2013: *O Tempo e o Vento* ... *Bibiana*

## Discografie
* 2005: Marjorie Estiano
* 2007: Flores, Amores e Bla, blá, blá
* 2013: TBA

### DVD
* 2005: Marjorie Estiano e Banda ao Vivo

## External Links
* http://www.imdb.com/name/nm1597010 
* Marjorie Estiano official website 
* Marjorie Estiano on Universal Music website
* http://www.youtube.com/user/marjorieoficial/videos?view=0
1682

1679 - 1680 - 1681 - **1682** - 1683 - 1684 - 1685
't Joar **1682** is 't 82e joar in de 17e eeuwe volgenst de christelikke joartellienge.
## Gebeurtenissn
thumb|''De vrede'' (1682) deur Jean-Baptiste Tuby, Paleis van Versailles
*Begun 1682: De Verenigde Provinciën zendn achtduusd manschappn ten gevolge van de latste nieuwe prestoasjes van de Fransche keunienk Louis XIV in de Zudelikke Nederlandn. De Fransche plundern abdyen en kerkn in de bezette gebiedn en ze sloan alles an van de vluchteliengn. Van al die under nie wilt overgeevn an de keunienk steekn z' under huus in brande. 
*26 januoari - E stormvloed treft 't Deltagebied van Zuudwest-Holland en Vloandern. Deur e combinoasje van spriengty en nôordwesterstorm zyn der ip veel plekkn overstromiengn.
*6 meie - Louis XIV van Frankryk verhuust mè zyn hofhoudienge noa 't paleis van Versailles.
*28 meie - In Brussel wordt Hendrik Otto (Ottone Enrico del Carretto), de markies van Grana, de nieuwe landvoogd van de Zudelikke Nederlandn. Je belooft en iplossienge te zoekn vo de financiële, administratieve en militaire wantoestandn.
*In Antwerpn en Amsterdam verschynt 't werk van de kluchtign tonêelschryver Guilliam Ogier: *De Seven Hooft-sonden vermakelyck ende leersaem voorgestelt*.
Moerbeke

* Moerbeke (Woasland): e Vlamsche gemêente in de provinsje Ôost-Vloandern
* Moerbeke (Geroardsbergn): e dêelgemêente vande stad Geroardsbergn, ôok in Ôost-Vloandern
* Moerbeke (Vrankryk): e gemêente in't Fransche Noorderdepartement
Moerbeke (Vrankryk)

**Moerbeke** (Frans: *Morbecque*) is een gemêente in Vrankryk in't Noorderdepartement.
't Ligt in Fransch-Vlaenderen in 't Houtland, en op 't scheëdsel van de Leiedaele.

## Geografie
't Grenst an de gemêentn Haezebroek, Noordberkin, Meregem, Oaverskerke, Tien'n, Steënbeeke, Bloaringem, Zerkel en Woals-Kapel. 

't Grôotste gedêelte van 't groundgebied es in beslag genoomn deur 't Niepebus en doamee es Moerbeke de mêest busryke gemêente van 't departement me 2300 ektoarn an bus. In de gemêente liggn ôok nog en pôote gehuchtjes lyk *Le Grand Hasard*, *Le Pré-à-Vin*, *Le Parc* en 't dorpje De Walle (in't Frans: *La Motte-au-Bois*), da temiddn 't Niepebus ligt.

## Geschiedenisse
Moerbeke ieng langn tyd af van de heern van Sinte-Omaers die loatr heern van Moerbeke zod'n kommn. In tydde stoundn der twêe kastêeln ip't groundgebied van't huudige Moerbeke: 't kastêel van De Walle van de groavn van Vlaenderen en 't kastêel van Moerbeke zelve van de heern van Moerbeke. 't Latstgenoemde wierd in 1328 belegerd deur keunienk Philippe IV van Vrankryk in de contexte van den Boerenipstand van Kust-Vloandern. Achter acht doagn van beleegerienge, goavn ze ulder oovr en wierd et kastêel ountmanteld. Ierby wierdn heer Willem van Moerbeke en hil zyn familje vermôord behalve zyn latste zeune Denis die gespoard beleef. Die Denis van Moerbeke zod em loater, in 1356, doen ipvolln in de contexte van den Ounderdjoarigen ôorlog in dienste van de tonmoalign Iengelschn trôonopvolger Eduard van Woodstock (bygenoamd "De Zworte Prinse") woar Denis meedeed an diens plundertochte deur Vrankryk en uutendelyk in de slag by Poitiers teegn de Franschn ulder keunienk Jan II van Vrankryk koeste gevangn pakkn.

In 1619 wierd Moerbeke ipgewoardeerd tout groafschap en derachter in 1629 tout e markgroafschap van de Spoansche Nederlandn totda't gebied tegoare me d'oovergoave van Sint-Omoars in 1677 overgienk na Vrankryk. Ip 't ende van de achttiende êeuwe wierd De Walle officiël by de gemêente Moerbeke gevoegd.

In 't *Bois des Huit-Rues* an de grenze me Woals-Kapel stoan der oovrbluufseln van e Duutsche militaire boazisse vo V1-raketn te lanceern, die wierd gebouwd vanaf 't joar 1943. Neevnst wa beschuttiengn zyn der ôok nog twêe rampn te ziene die gericht stoan richtienge Ingeland vo V1's of te schietn. De boazisse es wel nôois in gebruuk genoomn.

## Bezienswoardigeedn
* De Sint-Firminkerke in Moerbeke zelve en de Sint-Firmin-fonteyne woavan 't woater goe zo zyn teegn krampen en reumatiek
* 't Kastêel en de Sint-Thomas van Canterburykerke van De Walle
* Et *Morbecque British Cemetery* en *Le Grand Hasard Military Cemetery*, twêe Britse kerkoovn me gesneuveldn uut den Êestn Weireldoorloge


Image:Morbecque (Nord, Fr) mairie.JPG|'t Staduus van Moerbeke 
Image:Morbecque (Nord, Fr) église 01.JPG|De Sint-Firminkerke in Moerbeke
Image:EgliseLaMotteAuxBois.jpg|De Sint-Thomas van Canterburykerke van De Walle
Image:Morbecque (Nord, Fr) oratoire fontaine St.Firmin.JPG|Fonteyne van Sint-Firmin
Image:Morbecque (Nord, Fr) monument aux morts.JPG|Monument vo de dôo
Steënbeeke

**Steënbeeke** (Frans: *Steenbecque*) es e gemêente in Vrankryk in 't Noorderdepartement. 't Ligt in Fransch-Vlaenderen ip't schee'n van 't Houtland en de Leiedaele.
## Geografie
't Grenst an de gemêentn Moerbeke, Tienn, Boezegem en Bloaringem. In den durp liggt ôok nog de wyke *De Steënbeeke-staesje*.

## Geschiedenisse
De plekke es nen êestn kêe g'attesteerd in 1184 lyk *Steinbeke* in 't cartuloarium van Broekburg en in 1236 es 't vermeld lyk *Estainbeche* in 't cartuloarium van d'abdeye van Marquette. Steënbeeke ôordigde langn tyd tout et groafschap Vloandern totda't, juuste lyk de reste van Fransch-Vlaenderen, me 't Verdrag van Neymeegn in 1678 by Vrankryk wierd gevoegd. Toch bleevn ze der lange tyd Vlams koutn en wordt er ôok nu nog deur en pôote mienschn Vlams geklapt. Steënbeeke es vandoage nog de mêest zuudelyke gemêente in den Franschn Westoek woar 't gebruuk van 't Vlams/Nederlands officiël es toegeloatn.

## Bezienswoardigeedn
* De Sint-Pieterskerke, een hallekerke gebouwed tusschen den veërtienste en den zeeventienste eëuwe.
* 't Vlamsch huus, die ooverouds een schoole wos.
* 't Oud stadhuus
* 't Roucou-monument


Image:Steenbecque (Nord, Fr) église 01.JPG|De Sint-Pieterskerke
Image:Steenbecque (Nord, Fr) ancien hospice.JPG|'t Oud gasthuus
Image:Steenbecque (Nord, Fr) le monument Roucou.JPG|'t Roucou-monuument
Image:Steenbecque (Nord, Fr) la maison flamande, (ancienne) école.JPG|'t Vlamsch huus
Image:Steenbecque (Nord, Fr) monument aux morts.JPG|Monuument van de dood


## Referensjes
Oaverskerke

**Hoaverskerke** (Frans: *Haverskerque*, Nederlands: *Haverskerke*) es e gemêente in Vrankryk in't Noorderdepartement. 't Ligt in Fransch-Vlaenderen in de Leiedaele. Hoaverskerke grenst an de gemêentn Moerbeke, Meregem, Sint-Floris, Poapingem en Tienn. In de gemêente liggn ôok nog de gehuchtjes *Le Forêt*, *La Croix Mairesse* en *Le Corbie*. Ande zuudkant van de gemêente strôomt de Leie en ezo es Hoaverskerke e grensgemêente tusschn Frans-Vloandern en Artesië.

## Etymologie
Der zyn verschilligte explikoasjes vo d'erkomste van de noame van de gemêente, woarvan da der viere 't mêeste vôorkommn:
* Havis (= heer van 't dorp) + kerke :  De noame *Haviskerka* komt ol vôorn sedert 1047.
* Haze (of Haes) + kerke : uutleg afkomstig vanden histocus Grammaye die schryft da d'ôorsprounkelyke noame van't dorp *Haeskercke* of *Hazekerke* wos en da Haes zo verwyzn nar en nateurlyke zeune van Groaf van Vloandern Lodewyk van Nevers genoamd "le Haes de Flandre".
* Havik + kerke : Nen uutleg die zo verwyzn na de meugelykheyd dat ter misschiens in tydde oavikkn wierdn gekwêekt in de torre van de kerke, misschiens bestemd voe de valknjacht, mo dien uutleg wierd straf betwyfeld.
* Haver (= hoavn) + kerke : De kerke van Hoaverskerke es dichtby de lôop van d'oude Leie te situeern, wa zyn noame zo gegeevn en an't dorp. Verzekers es dien uutleg de mêest woarschynlykn.

## Bezienswoardigeedn
* De Sint-Vincentkerke, en allekerke in Gothischn styl die ol g'attesteerd es in de twoalfde êeuwe.
* 't *Haverskerque British Cemetery*, Iengels kerkof uut den Êestn Weireldoorloge

thumb|left|De Sint-Vincentkerke in Hoaverskerke
Tienn

* Tienn (Vlams-Broabant): e Vlamsche stad in de provinsje Vlams-Broabant
* Tienn (Vrankryk): e gemêente in't Fransche Noorderdepartement
Tienn (Vrankryk)

**Tienn** (Frans: *Thiennes*, Nederlands: *Tienen*) is een gemêente in Vrankryk in 't Noorderdepartement. 't Ligt in Fransch-Vlaenderen in de Leiedaele.

## Geografie
Tienn grenst an de gemêentn Steenbeke, Moerbeke, Oaverskerke, Poapingem, Ariën en Boezegem. Ande zuudkant van de gemêente strôomt de Leie en ezo es Tienn e grensgemêente tusschn Fransch-Vlaenderen en Artesië.

## Geschiedenisse
Ol in de Gallo-Romeynsche periode, toenda Caesar bezig wos me't noordn van Gallië ounder zyn macht te krygn, wos 't groundgebied van't huudige Tienn e belangryke plekke omda't e goeie anlegplekke wos an de Leie. Vandoar da ze van oliere en heirboane en angeleyd richtienge Kassel, in dien tyd de Romeynsche ôofdplekke van de streke.

## Bezienswoardigeedn
* De Sinte-Pieterskerke, ôorsprounkelyk verzekers uut den dertiende of vêertiende êeuwe
* Et *Tannay British Cemetery* en't *Thiennes British Cemetery*, twêe Britse kerkoovn me gesneuveldn uut den Êestn Weireldoorloge

thumb|left|De Sinte-Pieterskerke in Tienn
Retranchement

**Retranchement** (Zêeuws: *Truzement*) is e plekke in de gemêente Sluus in 't westn van Zêeuws-Vloandern tusschn Knokke-Heist (België) en Cadzand (Holland). 't Dorp telt 275 inweuners (2023).

*Retranchement* is 't Frans woord vor e walle, e sôorte vestienge.


Retranchementse Molen.JPG|Meuln van Retranchement
Retranchement - Kerk.jpeg|Kerke in de Dorpsstroate


## Historie
't Omwald dorp Retranchement is en overbluufsel van e veel grodder gehêel van versterkiengn die diendn vo de koaie van 't Zwin te beschermn.

Da gehêel bestound uut *Retranchement Cadsandria* mè *Fort Oranje* in 't nôordn en *Fort Nassau* in 't zuudn, ip 1&nbsp;km ofstand van mekoar geleegn en gebouwd round 1621. Van 1630 tout 1640 is tusschn de twi fortn d' omwallienge met drie bastiongs angeleid die 't dorp Retranchement nu nog omsluut. Vroeger woarn der an de landkant twi pôortn: de *Zandpoorte* en de *Slykpoorte*, die nu nie mè bestoan.

By de stormvloed van 1682 zakteg' e dêel van 't Fort Oranje weg in 't Zwin en z' hen ton e dam angeleid vo de verdedigiengswerkn tusschn de twi fortn teegn de zêe te beschermn. 

Tout 1970 was Retranchement e zelfstandige gemêente en is ton by de gemêente Sluus gevoegd. Van 1995 tout 2003 kwam 't by Sluus-Eirdnburg en doarachter by de gemêente Sluus van nu.

## Beziensweirdigheedn
*De Walln van Retranchement vormen e nateurgebied met e wandelroute van ca. vier-en-halve kilometer.
*Hervormd zoalkerksje uut 1630. 
*De Meuln van Retranchement uut 1643
*Den *Drielienk van Retranchement*,  drie grenspoaln met dezelfste  numero 364.
*De gemêenteschole *d' ouwe schole*,  e ryksmonument.

thumb|left|<center>''D'ouwe schole''

## Externe koppeliengn
* Plaatsengids
* AlleCijfers
De Walle

thumb|right|125px|'t Woapn van De Walle
**De Walle** (Frans: *La Motte-au-Bois*) es en dorptjen in de Fransche gemêente Moerbeke in't Noorderdepartement. 't Ligt in Frans-Vloandern in't Outland, ip apeupri vier kilomèiters anden ôostkant van't dorpscenter van Moerbeke, ip de boane van Oazebroeke na Meregem, temiddn 't Niepebus.

## Geschiedenisse
De noame van't dorptje komt van de feodoale motte, nen artificiël angeleydn èirdn heuvel, woarip der in de middelêeuwn e kastêel wierd ipgericht. 't Kastêel wierd in den elfdn êeuwe ebouwd deur groaf van Vloandern Robrecht I de Fries. 't Roundgeleegn Niepebus diende lyk jachtdomeyn vo de groavn. In 1164 verbleef Thomas Becket, den tonmoalign oartsbisschop van Canterbury, in't kastêel. 't Kastêel wierd verwoest deur teffrente oorloogn en ip't ende van de zeevntiende êeuwe wierd et heripgebouwd. Ip't ende van de achttiende êeuwe wierd De Walle by de gemêente Moerbeke gevoegd.

## Bezienswoardigeedn
* De Sint-Thomas van Canterburykerke uut 1828, waarin der e relikwie van Thomas Becket wordt bewoard
* 't Kastêel uut de zeevntiende êeuwe, die ip de plekke stoat van't middelêeuwse kastêel van de groavn van Vloandern

thumb|left|De Sint-Thomas van Canterburykerke
Sint-Joris (Vrankryk)

**Sint-Joris** of **Sint-Joris an den Aa** (Frans: *Saint-Georges-sur-l'Aa*) es e gemêente in Vrankryk in 't Noorderdepartement. 't Ligt in Frans-Vloandern in 't Blootland an de Aa. 't Grenst an de gemêentn Grevelingn, Loon, Kroaiwyk, Broekburg en Saint-Folquin.

Sint-Joris ieng in tyde of van 't bisdom Sint-Omoars. 't Komt nen êeste kêe vôorn lyk *Sanctus Georgius* in 1178.

thumb|left|De kerke van Sint-Joris
Outem (Koomn-Woastn)

**Outem** (officiële noame in't Frans en Nederlands: *Houthem*) es 'n dorp in de provinsje Henegouwn. 't Is e prochie van de gemêente Koomn-Woastn, ip apeupri drie kilomèiters anden nôordkant van't center van Koomn.

D'oudste vermeldienge van Outem es in't joar 1105. Byst den Êestn Weireldoorloge wierd Outem illegansn platgesmeetn. By de toalntellienge van 1947 wos 83% van de bevolkienge Franstoalig en in 1963 gienk Outem van West-Vloandern oovr na de provinsje Henegouwn. Tout 1977 wos Outem e zelfstandige gemêente.
thumb|left|D'Ouze-Lieve-Vrouwe-Assumpsjekerke van Outem
Neerwoastn

**Neerwoastn** (Frans: *Bas-Warneton*, Nederlands: *Neerwaasten*) es 'n dorp in de provinsje Henegouwn. 't Is e prochie van de gemêente Koomn-Woastn, ip de boane tusschn de centers van Koomn en Woastn. Langs de zuudkant van Neerwoastn lôopt de Leie die der de grenze vormt me Vrankryk. Anden oovrkant van de Leie ligt 't Fransche Zuud-Neerwoastn. In 1963 gienk Neerwoastn by de vastleggienge van de toalgrenze oovr van West-Vloandern na de provinsje Henegouwn. Tout 1977 wos't e zelfstandige gemêente.

## Bezienswoardigeedn
* De Sint-Martinuskerke, in 1924 eripgebouwd achtr da d'ôorsprounkelyke kerke uut 1119 platgesmeetn wierd in den Êestn Weireldoorloge.
thumb|left|De Sint-Martinuskerke
Woastn (België)

**Woastn** (Frans: *Warneton*, Nederlands: *Waasten*) es 'n dorp in de provinsje Henegouwn en es e prochie van de gemêente Koomn-Woastn. Langsn de zuudkant van Neerwoastn lôopt de Leie die der de grenze vormt me Vrankryk. Anden oovrkant van de Leie ligt 't Fransche Zuud-Woastn. In Woastn mound'n der twêe beekn uut in de Leie: de Douve en de Warnave. Der liggn nog êenigte klêendere gehuchtjes in Woastn lyk *Le Gheer*, de *Pont-Rouge* en *Le Touquet*. In 1963 gienk Neerwoastn by de vastleggienge van de toalgrenze oovr van West-Vloandern na de provinsje Henegouwn. Tout 1977 wos't e zelfstandige gemêente.

## Bezienswoardigeedn
* De Sint-Petrus-en-Pauluskerk, in 1925 eripgebouwd in neoromoanschn en modern Byzantynschn styl achtr da d'ôorsprounkelyke kerke platgesmeetn wierd in den Êestn Weireldoorloge.
* 't Brouwerymuseum


Image:Warneton - Town 1.jpg|Zicht ip Woastn
Image:Warneton Sts pierre et paul.jpg|De Sint-Petrus-en-Pauluskerke
Image:Warneton hotel de ville.jpg|'t Staduus
Koomn-Woastn

**Koomn-Woastn** (Frans: *Comines-Warneton*, Nederlands: *Komen-Waasten*) is e stad en faciliteytngemeênte in de provinsje Henegouwn. De stad telt en dikke 17.000 inweuners. Ze vormt en excloave van de provinsje Enegouwn tusschn West-Vloandern en de grenze me Vrankryk. Vo 't officieel vasteleggn van de Belgische toalgrenze in 1963 ôordigde 't by de provinsje West-Vloandern, juuste lyk Moeschroen. Tersedert es de stad, die ol vanof den neegntiendn êeuwe vree verfranst wos, bikkans hillegansn franstoalig gekommn: mo en 7 à 8 percent van d'inweuners kout nu nog Vlams.


Ofbeeldienge:Comines-Warneton JPG00.jpg|De Sent-Chrysolekerke in Koomn
Ofbeeldienge:Comines-Warneton JPG01.jpg|'t Staduus


## Dêelgemêentn
De fuuzjegemêente Koomn-Woastn bestoat uut de dêelgemêentn Outem (*Houthem*), Koomn (*Comines*), Neerwoastn (*Bas-Warneton*), Ploegsteirt (*Ploegsteert*) en Woastn (*Warneton*). Vodder van de reste ligt in't nôordn vande dêelgemêente Koomn nog de prochie Ten Brieln, die van Koomn geschee'n es deur den N58. Ip't groundgebied van Ploegsteirt ligt hillegansn in 't zuudn, ip de Fransche grenze, 't gehucht 'n Bizee, dat aansluut ip de bebouwienge van de Franschn stad Ermentiers.

thumb|left|300px|Koomn-Woastn, dêelgemêentn en buurgemêentn. De gêele gebiedn zyn bebouwde weunkern'n
De gemêente Koomn-Woastn grenst deur zyn uutgestrektheid an e grôot antal landelyke dorptjes en gemêentn in België en Vrankryk:
Andorra

**Andorra**, officieel  't **Prinsdom Andorra** (Cataloans: *Principat d'Andorra*), is en ingeslootn  dwergstoat in 't zuudwestn van Europa, in d' ôostelyke  Pyreneeën en begrensd deur Vrankryk en Spanje.  D' officiële toale is Cataloans, moa der wordt ook vele Spoans,  Portugees en Frans geklapt. D' hoofdstad en grotste stad is Andorra la Vella. Andere grôote steedn zyn Escaldes-Engordany en Encamp.
thumb|left|Zicht ip Andorra la Vella

Andorra is e monarchie mè twi co-prinsn an 't hoofd, de Spoanschn biskop van Urgell en de President van Frankryk. 't Is e ryk land da surtout leeft van tourisme en van zyn prestige van belastiengsparadys. 't Is gin lid van d' Europeesche Unie moa der wordt wel betoald met den Euro.
thumb|left|<div class="center">Koarte van Andorra</div>

## Beziensweirdigheedn
UNESCO weirelderfgoed: 
*Madriu-Claror-Perafitavalleie, e bergachtig gebied mè vele yzige landschappn, klippn en gletsjers. Der zyn ook plekkn woar dan d' inweuners nog assan  leevn volgens de traditionele maniere van weunn in de bergn.

Ofbeeldienge: Perafita.jpg |Perafita
Ofbeeldienge: Refuge perafita andorra.jpg|Berghutte in de Perafitavalleie
Ofbeeldienge: Claror.jpg |Claror
Armenië

**Armenië** (Armeens: Հայաստան, *Hajastan*), officieel de **Republiek Armenië** (Հայաստանի Հանրապետություն, *Hajastani Hanrapetut῾jun*), is e bergachtig land in de Zudelyke Kaukasus geleegn tusschn de Zwarte en Kaspische Zêe. 't Grenst an Turkeye in 't westn, Georgië in 't nôordn, Azerbeidzjan in 't ôostn, Iran en Nachtsjevan (en exclave van Azerbeidzjan) in 't zuudn. 

D' hoofdstad van Armenië is Yerevan. Andere grôote steedn zyn Gyumri, Vanadzor, Ejmiatsin en Hrazdan.
thumb|left|<center>Koarte van Armenië

## Beziensweirdigheedn
UNESCO weirelderfgoed:
*Klôosters van Haghpat en Sanahin
*Klôoster van Geghard en de Boovn-Azatvalleie
*Kathedroale en kerkn van Edzjmiatsin en de archeologische site van Zvartnots

Ofbeeldienge: Haghpat-Nshan.jpg|Kerke van 't klôoster van Haghpat
Ofbeeldienge: Sanahin Monastery. Armenia, Lori Marz.jpg |Klôoster van Sanahin
Ofbeeldienge: Geghard Sommer 2008.JPG |Klôoster van Geghard 
Ofbeeldienge: Ejmiadzin Cathedral2.jpg|Kathedroale van Edzjmiatsin
Ofbeeldienge: Zvartnots img 6965.jpg|Zvartnots

## Bekende Armeniërs
*Charles Aznavour, Fransche zanger van Armeensche ofkomst
*Barbara Sarafian, Vlamsche actrice met en Armeensche voader
Koomn-Frans

**Koomn-Frans** (Frans: *Comines* ofte *Comines-Sud*, Nederlands: *Frans-Komen* of in't kort *Komen*) es e gemêente in Vrankryk in't Noorderdepartement. 't Ligt in Frans-Vloandern, mêer bepoald in Rysels-Vloandern. 't Grenst an de gemêentn Koomn-Woastn, Wervik, Wervik-Zuud, Linsele, Kiezenet, Deulemounde en Zuud-Woastn. Koomn-Frans ligt langsn de Leie, die der de grenze me België vormt. Anden oovrkant ligt et stadje Koomn.

thumb|left|'t Staduus en't belfort van Koomn-Frans
thumb|left|De Sent-Chrysolekerke van Koomn-Frans
Koomn

* Koomn (België): e stadje en dêelgemêente van de faciliteytngemêente Koomn-Woastn in de provinsje Enegouwn
* De noame Koomn wordt kortelings ôok wel gebruukt om de hêele gemêente Koomn-Woastn an te duudn
* Koomn-Frans: e gemêente in't Fransche Noorderdepartement
BC Ostende

thumb|<center>BC Telenet Ostende (geel) - Belgacom Spirou Charleroi (rôod) in de Sleuyter Arena van Ostende (2012)
**BC  Filou Ostende**  of  **BCO**  is e Belgische basketclub van Ostende die in d' hoogste klasse speelt, de BNXT League. De club is ipgericht  in 1970 en ze speeln in de COREtec Dôme in 't geel en zwart.
## Êerelyste
**Belgisch kampioen** (26x):  1981, 1982, 1983, 1984, 1985, 1986, 1988, 1995, 2001, 2002, 2006, 2007, 2012, 2013, 2014, 2015, 2016, 2017, 2018, 2019, 2020, 2021, 2022, 2023, 2024, 2025

**Beker van België** (21x):  1962, 1979, 1981, 1982, 1983, 1985, 1989, 1991, 1997, 1998, 2001, 2008, 2010, 2013, 2014, 2015, 2016, 2017, 2018, 2021, 2025

**Benelux-beker** (1x):  1988

**BNXT Supercup** (3x): 2021, 2022, 2023

## Vroegere noamn
* vo 1999 : Sunair Ostende
* 1999 - 2000 : Orange Ostende
* 2000 - 2008 : Telindus Ostende
* 2008 - 2010 : Base Ostende
* 2010 - 2017 : Telenet Ostende
* 2017 - 2018 : BC Ostende
* Vanof 2018 : Filou Ostende

## Bekende Belgische spelers
* Ronny Bayer
* Piet De Bel
* Jean-Marc Jaumin
* Doum Lauwers
* Gerrit Major
* Rik Samaey
* Thomas van den Spiegel
* Sam Van Rossom

## Bekende Belgische trainers
* Lucien Van Kersschaever
* Tony Vandenbosch
* Eddy Casteels

## Externe koppelienge
* Officiële site
Ganzeplatse

[thumb|<center>De Ganzeplatse in [Brugge]]
De **Ganzeplatse** is e klêen plingstje in Brugge an de Ganzestroate.  Der is nie geweetn van woa dat de noame komt. 

Marcus Gerards têekende in 1562 de *Ganse Platse*, e dôodlopend stratje ter hoogte van d' Hooistroate. Ip 't ende van 't stratje stoat er en imposant gebouw met en hof, verzekers de loatere bewoarschole.

Vanof circa 1835 stound er e groep huzetjes, *Fort Ganzekoertje* of *Fort Deman*, toegankelik via e smal portje in de rechterhoek van 't pling, loater ofgebrookn in ipdracht van de nunn vo klaslokoaln te bouwn.

Ip numero 5 stoat 't oud klôostergebouw met de bewoarschole, nu gebruukt deur verschillige verêenigiengn. Numero 9 is 't oud bedryf van bier en mineraal woater van A. Van den Dorpe-Vermeersch.
## Externe koppelienge
*Onroerend erfgoed: Ganzeplatse
Woastn

* Woastn (België): e dêelgemêente van de faciliteytngemêente Koomn-Woastn in de provinsje Enegouwn
* Woastn (Vrankryk) ofte Zuud-Woastn: e gemêente in't Fransche Noorderdepartement
Zuud-Woastn

**Zuud-Woastn**, of somstekêe **Frans-Woastn** enoemd, (Frans: *Warneton* ofte *Warneton-Sud*, Nederlands: *Zuid-Waasten* of in't kort *Waasten*) es e gemêente in Vrankryk in't Noorderdepartement. 't Ligt in Frans-Vloandern, mêer bepoald in Rysels-Vloandern. 't Grenst an de gemêentn Koomn-Woastn, Koomn-Frans, Kiezenet en Deulemounde. Zuud-Woastn ligt langsn de Leie, die der de grenze me België vormt. Anden oovrkant ligt Belgsch Woastn.
Deulemounde

**Deulemounde** (Frans: *Deûlémont*, Nederlands: *Deulemonde*) es e gemêente in Vrankryk in't Noorderdepartement. 't Ligt in Frans-Vloandern, mêer bepoald in Rysels-Vloandern. 't Grenst an de gemêentn Zuud-Woastn, Koomn-Frans, Kiezenet, Verlegem en Koomn-Woastn. Deulemounde ligt langsn de Leie, die der de grenze me België vormt. In Deulemounde strôomt de Deule in de Leie.


Image:Deulemont-01.JPG|Zicht ip Deulemounde
Image:Deûlémont - Town hall 1.jpg|'t Staduus van Deulemounde
Image:Deûlémont - Eglise Saint-Symphorien 1.jpg|De Sent-Symphorienkerke
Image:Deulemont Port.JPG|Hoavn van Deulemounde
Bouwkundig erfgoed in Klemskerke

**Lyste van bouwkundig erfgoed in [[Klemskerke]]**:

## Externe koppeliengn
*Erfgoed Den Hoane Concessie
*Erfgoed Klemskerke 
## Kykt ook noa
*Bouwkundig erfgoed in Vlissegem
Kiezenet

**Kiezenet** (Frans: *Quesnoy-sur-Deûle*) es e gemêente in Vrankryk in't Noorderdepartement. 't Ligt in Frans-Vloandern, mêer bepoald in Rysels-Vloandern. 't Grenst an de gemêentn Koomn-Frans, Linsele, Wambrechies, Verlingem, Verlegem en Deulemounde. Kiezenet ligt langsn de Deule, die der van Rysel richtinge zyn moundienge in't bygeleegn Deulemounde strôomt.

## Bezienswoardigeedn
* De Sint-Michielskerke, die achter de vernietigienge in den Êestn Weireldoorloge eripebouwd wierd vanaf 't joar 1930. In 1933 wierd de kerke ipnief ingeweyd.
* 't *Deutscher Soldatenfriedhof Quesnoy-sur-Deûle*, e Duutsche militaire begroafplekke uut den Êestn Weireldoorloge, woa der bikkans 2000 soldoatn begroavn liggn.


Image:Quesnoy-pixjodotcom.jpg|Zicht ip Kiezenet
Image:Quesnoy-ladeule-pixjodotcom.jpg|De Deule, dichtby 't stadscenter
Image:Quesnoy-sur-Deûle - Eglise Saint-Michel 1.jpg|De Sint-Michielskerke
Image:Quesnoy-sur-Deule-8353.JPG|Zicht ip de kerke en 't oavntje
Image:Mairiequesnoysd-pixjodotcom.jpg|'t Staduus van Kiezenet
Keunekapelle

thumb|<center>Zicht ip de Keunekapelle vanof de Smeyersloane
De **Keunekapelle** is e  kapelle  in 't Baldje (Koksyde) an de Vlamsche Kust, nu gebruukt vor exposiesjezoale.

De kapelle is in 1906 gebouwd in de duunn deur de familie Lafosse, grôotgroundbezitters uut Brussel die e villa bezoatn der teegnover. De styl is g'inspireerd ip de witgekalkte visschershuzetjes mè gerespecteerd dunereliëf en flora.

Deekn Ostyn uut Veurn et den 13ste juli 1907 de kapelle gewyd en oopngesteld vor êeredienstn.

Binst den Êeste Weireldoorloge diende de kapelle vo parochiekerke vo de vluchteliengn uut Nieuwpoort. Deur 't ipkommn van 't tourisme in de joarn dertig kwam de kapelle te klêene en mostn der vele verlofgangers buutn stoan vo de messe te volgn. In 1935 is de kapelle geslootn, angezien dat er e nieuwe en grottere kapelle gebouwd was in de Strandloane. De Keunekapelle kwam eigndom van e kunstnoare die 't vor atelier gebruukte. 

De Keunekapelle è moa zyn noame gekreegn in de joarn 1940 en wierd azo genoemd deur de vele keuntjes die doa roundliepn in de duunn.

Den dag van vandoage is de Keunekapelle eigndom van 't gemêentebestier van Koksyde en wordt 't gebruukt vor exposiesjezoale. In 2000 wierd er e park mè beeldn angeleid round de kapelle. Sedert 7 november 1985 is de Keunekapelle e beschermd monument.


Sint-Idesbald (Koksijde) Keunekapel 01.JPG|Den entree ounder en ofdak an de H. Christiaensloane
Sint-Idesbald (Koksijde) Keunekapel 03.JPG|Rechterzygevel uutloopend ip e vlak klokketorretje 
Sint-Idesbald (Koksijde) Keunekapel 02.JPG|Achterkant van de kapelle


## Externe koppeliengn
*Informoasje ip bezoeker.koksijde.be
*Onroerend erfgoed
Atlantischn Oceoan

thumb|<center>Liggienge van den Atlantischn Oceoan in de weireld

Den **Atlantischn Oceoan** is achter de Stilln Oceoan de grotstn oceoan ter weireld. Met en ippervlak van omtrent 106.400.000 vierkante kilometer bedekt ie à peu près 20 percent van 't eirdippervlak. 't Êeste dêel van de noame verwyst noar Atlas, e figeure uut de Grieksche mythologie.
## Liggienge
Den Atlantischn Oceoan is en S-vormige woatermassa tusschn Eurazië en Afrika in 't ôostn, en Nôord- en Zuud-Amerika in 't westn. In 't nôordn sluut ie an met de Nôordelyke Yszêe, in 't zuudwestn met de Stilln Oceoan, in 't zuudôostn met den Indischn Oceoan en in 't zuudn met de Zuudelyke Yszêe. Den evenoare verdêelt hem in de Nôordatlantischn Oceoan en de Zuudatlantischn Oceoan.

## Historie
Den Atlantischn Oceoan schynt de twidde joungstn van de vuuf oceoan'n te zyn. J'is ountstoan by 't uutêendryvn van 't supercontinent Pangaea, e goeie 130 miljoen joar geleen.

D' êeste Europeoan'n die den oceoan verkendn woarn de Vikiengs, de Portugeezn en de Spanjoardn. Achter d' ountdekkienge van Amerika deur Christoffel Columbus in 1492, zyn der vele nieuwe handelsroutes uutgestippeld. Doadeure kwam en blêef den Atlantischn Oceoan de belangrykste verbiendiengsoader tusschn Europa en Amerika.
thumb|left|<center>Uutêendryvn van supercontinent Pangaea en vormienge van den Atlantischn Oceoan
Vlaamsche Leeuw

thumb|<center>Vlaamsche Leeuw, Tripel en Dounker
**Vlaamsche Leeuw** is e Belgisch bier da gebrouwn wordt deur Brouwerie Van Steenberge in Ertvelde in ipdracht van *De Brouwerie van Vlaanderen* van Schilde, die ountstoan is in 2002 by de vierienge van 700 joar Guldnspoornslag.

De noame van 't bier verwyst noa De Vlamsche Lêeuw. Ip de bieretikettn stoat  den tekst: *Gedenk de Guldensporenslag*.
## Bier
* *Vlaamsche Leeuw Donker*,  e dounker bier van hoge gistienge met en alcoolpercentage van 7,5%.
* *Vlaamsche Leeuw Tripel*, e bloundn tripel  met en alcoolpercentage van 8,5%.
## Externe koppeliengn
* De Brouwerij van Vlaanderen
* Brouwerij Van Steenberge
Inte

thumb|<center>Verschillige sôortn inte
**Inte** is e vloeistoffe mè pigmentn of kleurstoff'n, die gebruukt  wordt vor en ippervlak te kleurn en azo en tekst, ofbeeldienge  of ountwerp te produceern. 't Dient vo te schryvn of te têeknen met e penne of busteltje. Deurgoans is inte zwart of blow mo der bestoan ook andere kleurn. Dikkere intn wordn gebruukt by drukwerk en lithografie. 

Inte bestoat uut iplosmiddeln, pigmentn, kleurstoff'n, hars, smeirmiddel en andere stoff'n. 't Zit geweunlik in  flasjes, flacongsjes, intepotjes of ook in vulliengn  vo portepluums of printers (patrôon'n).
Toscane

**Toscane** (Italioans: *Toscana*), is e regio in centraal Italië met en ippervlak van 22.990&nbsp;km² en bykan 3,8 miljoen inweuners. D' oofdstad is Firenze.

Toscane is gekend vo ze landschapp'n, geschiedenisse en kunst,  mè belangryke musea lik 't Uffizi en 't  Palazzo Pitti. Zeevn plekkn in Toscane zyn erkend lik Weirelderfgoed: 't historisch center van Firenze (1982), 't center van Siena (1995), 't pling met de kathedroale en torre van Pisa (1987), 't center van San Gimignano (1990), 't center van Pienza (1996), de streke Val d'Orcia (2004), en de Villa's van de Medici (2013). Toscane et ook mêer of 120 beschermde nateurreservoatn.

Ofbeeldienge: Florence skyline.jpg|Firenze
Ofbeeldienge: PiazzadelCampoSiena.jpg|Siena
Ofbeeldienge: Panorama San Gimignano.jpg|San Gimignano

## Geografie
Toscane grenst an Ligurië in 't nôordwestn, Emilia-Romagna in 't nôordn, Umbrië in 't ôostn en Lazio in 't zuudôostn. In 't westn ligt de Tyrreensche Zêe met den Toscoanschn Archipel woavan dat Elba 't grotste eiland is. 
## Administratieve indêelienge
De regio Toscane is ingedêeld in 9 provinsjes en êen metropolitane stad:
thumb|300px|left|<center>Provinsjes en metropolitane stad van Toscane
Italioans

thumb|upright=2|<center>Italioans in de weireld <small>(dounkerblauw: moedertoale, blauw: administratieve toale, blêekblauw: culteurtoale, groen: mindereedn)</small>
**Italioans** (*italiano*) is e Romoansche toale da ze spreekn in Italië, in verschillnde dialectn. 't Modern Italioans is afkomstig van 't Florenteyns, êen van die dialectn. Over de g'hêle weireld zyn der plusminus 65 miljoen menschn die Italioans klappn, woarvan dat er e goe 57 miljoen in Italië weunn. Ook in Zwitserland, San Marino en Vaticoanstad is Italioans en officiële toale.

## Geschiedenisse
D' oudste Italioanse tekstn stammn of vanuut de 10e êeuw. Der zyn wel veel mêer tekstn uut de 14de êeuw bewoard gebleevn. De beroemdste dingn dan ze van tonne en gevondn zyn de gedichtn van Dante Alighieri, ma wok dedee vn Francesco Petrarca en Giovanni Boccaccio. Die gastn kunn we zien als de groundleggers van d' Italioanse literateure.
## Toale en dialectn
't Zyn veel dialectn in 't Italioans. 't Standaarditalioans is gebaseerd up e dialect da ze roend de 14de êeuw in Toscane spraakn. Vele oude poëetn schreevn under gedichtn in dat oude dialect. De mêeste dialecten zyn afgeleid van 't Vulgaire Latyn ('t Latyn dan de menschn vroegr spraakn up strate) en bestondn al lange vôordat er geschreevn versies van werdn gevondn.

Sommige van die dialectn verschilln echt wel vrêed van 't geweun Italioans en da kan soms wel e keer ambetant zyn up tv (de menschn van 't nôordn verstoan soms dedee van 't zuudn nie en oemegekêerd).

Hier e je e poar voorbeelden van de dialectn: Romanesco ('t dialect gesprookn in Rôme), Lumbard (Lombardisch), Nnapulitano (Napolitoans), Corsu (Corsicoans), Sicilianu (Sicilioans), Lìgure (Ligurisch), Sardu (Sardisch), Piemontèis (Piëmontees), Vèneto (Venetioans).

## Referensies

* Fabrizio Berloco, *[https://books.google.ru/books?id=DYynDwAAQBAJ&pg=PA1#v=onepage&q&f=false The Big Book of Italian Verbs: 900 Fully Conjugated Verbs in All Tenses. With IPA Transcription, 2nd Edition]*, Lengu, 2018. ISBN 978-8894034813
* Palermo Massimo, *Linguistica italiana*, Il Mulino, 2015. 9788815258847
* Raffaele Simone, *Enciclopedia dell'italiano*, Treccani, 2010.
Jommeke

**Jommeke** is 'n eld van de gelyknoamige stripreekse van Jef Nys. 

## Kenmerkn
Jommeke verjoart op 30 oktober, moar eigentlik bluuf 'n ol hêel zyn leevn 11 joar. En et bykan ossan de zelfste klêers an: e blauw débardeurtje, e wit emdetje met opgekoppelde mouwn, e kortn zwortn broek, en opgeplôoide kousen. E wunt in de fictivve gemêente Zonnedorp (Hemelstraat 12). E wunt doa mi zyn voader Theofiel en zyn moeder Marie. Jommeke e gin broers of zusters; en et wel e poapegoai (Flip) en e poar styve goe moatn: Filiberke, Annemieke en Rozemieke en Professor Gobelijn.

Jommeke is bykan nôois thuus. 't Is e trimmard die liever goa zoekn achter schattn of anger spannende diengn. E probeert ossan van d'anger menschen t'elpen: 't is e ventje met 't erte op de juuste plekke.
Popdaddies

De **popdaddies** zyn nen West-Vloamse covergroep die originele covers brieng'n. De groep es eigenlijk ontstoan uut wa gebeurs in nen mix mee gastn van ddouze uit Otegem.  Achter een paar veranderingn is 't ne mix gewordn van gasten uit Otegem, Wevelgem, Zwevegem in de waaln, en Tiegem.

De noame komt eigenlijk van voaders die nog weetn wa pop, punk, rock en new wave es. 't Es dus ne mix van unieke covers. Der zitn een antal voaders in, een puppe en nog wat vrijgezeln. 

Ip iedere feeste geevn ze der ne lap ip. 't Gebeurt zelfs dat d' oude madammekes ip 'Rage against the machine' dansn.

## Bezettienge
*Tone ip zang
*Nele ook ip zang
*Christoph sloat noi ip de trommels
*Thomas mee zyn gitare
*Nicolas mee zyn gitare  mee en zonder stroom en ie zingt ook
*Goderik ip zyn'n orgel
*Franzie ip zyn'n Bass

## Externe koppelienge
*Website Popdaddies
1781

1778 - 1779 - 1780 - **1781** - 1782 - 1783 - 1784

## Gebeurtnissn
thumb|De keunienklikke familie van Frankryk in 1781
* De êeste verzaamlienge van de faabels van Félix María Samaniego is verschêen in Valencia
* D' oude Sint-Walburgakerke (Brugge) wierd ofgebrook'n

## Geboorn

## Gestorvn
Parochieblad

**Kerk en Leven**, of  ** 't parochieblad**, is e wekeliks katholiek gazetjie dat word uutgegev'n dur de Vlamsche kerkegemeênschap by drukkerye Hoalewyn.

Med een iplage van meêr dan een olf miljoen exemploarn (511.565 in 2002) was "Kerk en Leven" lange tyd 't blad met'de de meêst geregistrerde lezers in Vloandern, meêr dan 1,1 miljoen roend 2002-2003. Da gieng sterk achteruut, toet 295.614 exemploarn in de periode 2012-2013, 'nen trend by bykans olle Vlamsche weekbloa'n.

## Geschiedenisse
't Bladjie wierd ipgericht in de joarn 1940 dur de Vlamsche dominicoan'n. 't bladjie da'tonne nog nie "Kerk en Leven" noemde mor oender verschillnde noam'n gepublicerd wierd oenderandere **Ons Parochieblad** en **De Stem van het Vaderhuis**, kwam in 1959 in hand'n van de Vlamssche bisdomm'n, woarachter dadd'et de noame va **Kerkelijk Leven** kreeg. In 1963 wierd Felix Dalle, priêster van't bisdom Brugge en schryver van romangs, hoôfdredacteur. J'opende de kolomm'n van't bladjie voe buutenlandsche reportag'n, oender and're dossiêrs over oentwikkelingshulpe. De nieuwe noame van't bladjie "Kerk en Leven" toogde oak die nieuw'n anpak van da nu weirelds gericht bladjie.
In 1987 wierd Felix Dalle ipgevolgd deur Mark Van de Voorde, den eêsten leêk os hoôfdredacteur. Mark Van de Voorde, die vroeg'r boas was van de perse van't bisdom Brugge en in verschillnde binn'n- en buutnlandsche, doagelikse- en weekeliske bloadn had gepublicerd, versterkte de moatschappelikke lyne van't kerkebladjie en oapende zyn kolomm'n voer debat, commentoar en discussjê. Je brocht oak een mer gepersonaliserde journalistieke anpak in't bladjie. In 2004, kort achter dat'ie 't bladjie heêltegans had "gerestyled", wierd Mark Van de Voorde, die adviseur wierd by de Vlamsche minister-president Yves Leterme, ipgevolgd deur Toon Osaer, tonne nog woôrdvoerder van eirtsbisschop Godfried Danneels.
Begin 2009 oendergieng 't weekbladjie een nieve groendige anpassienge med'een nieuve indeêlienge, nieve rubriek'n en e nieve lay-out. Hoafdredacteur Toon Osaer wierd olverwege 2009 directeur van d'uutgevery van 't weekbladjie (Hoalewyn). Ende novemb'r 2009 wierd Bert Claerhout de nieuv'n hoofdredacteur.

## Hoofdredacteuren
* E.H. Felix Dalle (1963- 1987)
* Mark Van de Voorde (1987 - 2004)
* Toon Osaer (2004-2009)
* Bert Claerhout (2009 - 2015)
* Luk Vanmaercke (2015 - nu)

## Externe link
* Officiëlen website

## Rifferensjes
Bouwkundig erfgoed in Boezienge

**Lyste van bouwkundig erfgoed in [[Boezienge]]**:

## Externe koppelienge
*Erfgoed Boezienge
## Kykt ook noa
* Bouwkundig erfgoed in Yper
Klokuus

thumb|'t Klokhuus van een appel
E **klokhuus** is 't zoadhuzetje van een appel of een peire. In 't schôon Vlams zeggn ze doateegn *klokhuis*.

't Woord 'klokhuus' is ofkomstig van 't Middelnederlands woord 'clochuus' of 'clockhuys' wat da 'klokketorre' wil zeggn.
## Referensje
Olivier den Duvel

thumb|Stambild van Olivier den Duvel in Tielt
thumb|Galge van Montfaucon
**Olivier De Neckere** bygenaamd **Olivier den Duvel** (necker of nekker=duvel), oadelikkn titel **Olivier le Daim** (Tielt, 1434 - Parys, 21 meie 1484) was e Vlamschn barbier en vertrouwelienk van de Fransche keunienk Lodewyk XI van Vrankryk.

Lodewyk van Valois, de loatere keunienk van Vrankryk Lodewyk XI, was ip de vlucht voe zyn voader. Filips de Goein gaf em asiel en herbergdeg'hem in 't kastêel van Genepiën  (Genappe), tegoare mè zyn vrouwe Charlotte van Savoye. Doa wierd ôok under twidde zeuntje Joachim geboor'n, die ol achter vier moandn dôodgieng en in de kerke van Halle (Vlams-Brabant) begraavn ligt.

Lodewyk arrivirde ôok in Tielt. Olivier was de zeune van e Tieltsche barbier en gerakte moat mè Lodewyk. Lodewyk kêerde achter êenigte tyd were no Parys, tegoare med Olivier.

De vriendschap tusschn de volksjoungn en de keunienk zorgde d'ervôorn dad Olivier roadgever en vertrouwelienk van de Fransche keunienk wier. De keunienk benoemdeg'hem toet hofbarbier van 't Frans keunienkshuus en hoofd van de barbiersgilde van Parys. Olivier wier bedacht mè titels en schenkiengn. Je krag (Tielts voe krêeg) den oadellikkn titel van "Olivier le Daim" (in 't schôon Vlams: damhert), groaf van Meulan.

Vaneigns blêef die blitzcarrière nie oenipgemerkt by den hofoadel. Os de keunienk in 1483 dôodgieng kwam het toet e rap proces en Olivier wierd ipg'hangn an de beruchte galge van Montfaucon (letterlik valknberg), e zeshoekige en drie etages hoge galge ip en heuvel te nôordôostn van 't middelêeuwsche Parys. D' exacte locoasje is nie mè bekend moa valt verzekers t'hope mè 't stadspark Buttes Chaumont van nu.

D' historische figeure wierd ipgevoerd in werkn van sommigte 19e-êeuwsche schryvers, woaroender Walter Scott ("Quentin Durward"), Victor Hugo ("Notre-Dame de Paris")  en Alfred Neumann ("Der Teufel").

Ze standbild stoat vô d'alletorre van Tielt, ze woapenschild ku je zien in de meuren van d'alletorre. In ze standbild is e kobbe (allegorische vôorstellienge van de Fransche keunienk) verwerkt die em beschermt.

## Referensjes


## Externe link
* Foto van zyn standbeeld op Panoramio
Vismarkt (Brugge)

[thumb|De Vismarkt gezien vanof de [Blende-Ezelstroate.]]
thumb|'t Binnenpling van de vismarkt.
thumb|De nog nie overdekte vismarkt in 1750.
thumb|De vismarkt nu

De **Vismarkt** in Brugge ligt tusschen de Broambergstroate en de Steenouwersdyk en wordt toet ip vandage iederen dag - va moandag toet zoaterdag - gebruukt voe de verkôop van vessche vis.

Neffest de visverkôop wordt d'overdekte colonnoade nog gebruukt voer etalage van olle soartn marchandise, gelik brocante en schilderytjes, woaby da vorol gefocust wordt ip de toeristn.

## Overdekt
Toet 1745 wierd de vismarkt g'oudn ip de groate markt en aad den visverkoopgilde zyn gildeuus an de nôordkant van da pling, by de verdween'n Sint-Christoffelkerke.

Dazelfste joar veruusde de vismarkt noa de Broamberg, woa da toe tonne de koarnmarkt was. In 1821 kwam 't er een overdekte verkôopplatse, no 't oentwerp van stadsarchitect Jan Robert Calloigne. Dovoarn wierd de vis in open lucht verkocht. Round 't pling zyn der nu viswienkels en café's.

## Ôostvlêeshuus
Den ôostkant van de Broamberg, de Vismarkt van vandage, wierd ol vanip 't ende van de 14de eeuwe ingepakt deur 't *Ôostvlêeshuus*. Ip 't ende van d' 18e eeuwe woarn ze van plang een hoger gebouw ip te richtn. Met uutzoenderienge van 't gebouw ip den oek met de Steenhouwersdyk, wierd da noois gerealisird. De latste restantn van 't middelêeuws gebouw woarn verdween'n in 1913. 

't *Westvlêeshuus* stoend ip 't Simon Stevinspling.

## Literateure
* Albert SCHOUTEET, *De straatnamen van Brugge. Oorsprong en betekenis*, Brugge, 1977
* Frans DEBRABANDERE, *Brugse plaatsnamen*, in: Brugge die Scone, juni 2013.

## Externe lienk
* De Vismarkt van Brugge
Burkina Faso

thumb|<center>Liggienge van Burkina Faso in Afrika

**Burkina Faso** (= land van d'êerlikke mensn) is e land in Afrika da tussn Benin, Ivôorkust, Ghana, Mali, Niger en Togo ligt. Burkina Faso êete vroeger *Ipper Volta* en is e vroegere Fransche kolonie. 't Land teld oengeveer 18.4 miljoen menschen. D'n hoofdstad is Ouagadougou. In 1960 is 't land oenofankelik gewordn.
thumb|left|<center>Koarte van Burkina Faso

## Externe verwyziengen
* Vertellieng'n en fotootjies uut 't nôord'n va Burkina Faso
* Website van 't Burkinees parlement
Phobos (mythologie)

**Phobos** (Grieks: ) is e figeure uut de Grieksche mythologie en de  zeune van den ôorlogsgod Ares en van Aphrodite, de godinne van de liefde. Phobos is de personificoasje van d' angste en goat dorom vele tegoare me zyn twêelienkbroere Deimos (paniek). Tegoare verschyn'n ze med under voader Ares ip 't slagveld.

## Trivia
*'t Woord fobie (pathologische angste) is ofgeleid van Phobos.
*De twêe moantjes van de planete Mars wierden Phobos en Deimos genoemd.
Ares

*Ares (mythologie), e god uut de Grieksche mythologie
*Ares Galaxy, e computerprogram
*Ares (Spanje), e gemêente in de Spoansche provinsje A Coruña
*Arès, Frans departement
*Arês, Brazilioansche gemêente
Reinaert (bier)

thumb|E flestjie ''Reinaert Amber'' en e flestjie ''Reinaert Tripel''
**Reinaert** is e Belgisch biermerk. 't Bier wordt gebrouwn deur 'De Proefbrouwerij' in Hyfte (Lochristi). Der zyn drie sôorten Reinaert-bier: Reinaert Amber, Reinaert Grand Cru en Reinaert Tripel.

## Geschiedenisse
Dirk Naudts en Saskia Waerniers, olletwêe brouwingenieur, richtten in 1996 De Proefbrouwerij ip en giengn domee commerciel an de slag. Voordien ol aan ze Reinaert-biern gebrouwn, mo by de Brouwery Bios. Dirk Naudts moest ton kiezen voe werk in 't oenderwys of voe 't uutbouwn van een eigen brouwery. Em en zyn vrouwe koozn voe 't latste. De Proefbrouwerij makt vorol biern ip bestellienge van andere. Ollêene de Reinaert-bieren zyn under eign biern. De name verwyst no de legende van Reinaert de Vos; die legende spilt hem of in de streeke van de brouwery.

## De bieren
Der zyn drie Reinaeirt-biern. Joarliks wordt er zo'n 20.000 liters van gebrouwn. De slogan ip d'etiketten is *Drink matig maar regelmatig* (drienk moatig mo regelmoatig).
* *Reinaert Amber* is een amberkleurig bier van 7,0%.
* *Reinaert Grand Cru* is een amberkleurige "gerstewyn" van 9,5%.
* *Reinaert Tripel* is een blonde tripel van 9,0%.

## Externe lienks
* Officiële website van de brouwery
* Website met informoasje over Belgische biern
## Referensjes
Saturnus (planete)

thumb|upright=1.5|E kleurenofbeeldienge van Saturnus gemakt van drie foto 's getrokken dur den 'Hubble' telescoop. De verschillnde kleurn toogn d'oogten en saamnstelliengen van de wolklaagn.<br />
thumb|Grootteveroudienge Eirde en Saturnus

**Saturnus** (symbool: ) is van de zunne of gereeknd de zesde planete in ons zunnestelsel en achter Jupiter de grôotste. Olletwêe de gasreuzn zyn zogezeide 'buutnplaneetn'. Saturnus is vernoemd no de Romeinse god van de landbouw, Saturnus.
Saturnus is ol sins de prehistorie bekend.

## Saturnus in cyfers
* Gemiddelde boanesnelheid : 9,7&nbsp;km/s
* Hellienge van het boanvlak tegenover 't boanvlak van d'eirde : 2,49°
* Soortelikke massa (Dichtheid) : 0,69 g/cm3
* Oentsnappiengssnelheid : 35,5&nbsp;km/s
* Diameter: 120.536 kilometer
* Ofstand van de zunne: 1.429 miljoen kilometer

## Samenstellienge
De samenstellienge van Saturnus gelykt vele ip de die van Jupiter. In 't middn is't er een rotsachtige kern, met doarroend e mantel van vloeiboar metallieke woaterstoffe, gevolgd deur e laage van moleculaire woaterstoffe. De temperateure in de kern bedraagt 12&nbsp;000 K. Deur 't Kelvin-Helmholtz mechanisme stroalt Saturnus mêer energie uut of dat ie van de zunne krygt. Die energie-uutstroalienge wordt versterkt deur de wryviengswarmte die vrykomt os helium in de mantel tegen waterstoffe bokst.

Deur zyn rappe rotoasje (10h 14m an den evenoare, 10h 41m ip ogere brêedtegroad'n) is Saturnus no de pooln toe redelik ofgeplat.

## Atmosfeere

D'atmosfeer van Saturnus bestoat voe mêer of 93% uut woaterstofgaze en voer e bitje mêer of 5% uut helium. De reste wordt ingenoomn deur methoan, woaterdamp, ammoniak, ethoan, propoan, ethyn en fosfine, die soms e ki vôornkommn.

## Riengels
Saturnus is vorol gekend deur ze riengels.

## Moanen
Saturnus et 62 moanen, de grotsten is Titan.